
Grozījumi Valsts sociālo pabalstu likumā
Izdarīt (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 5., 24. nr.; 2005, 22., 24. nr.; 2006, 7. nr.; 2007, 22., 24. nr.; 2009, 15., 23. nr.; Latvijas Vēstnesis, 2010, 47. nr.; 2012, 190. nr.; 2013, 217., 228. nr.; 2014, 183. nr.; 2015, 127. nr.; 2016, 241. nr.; 2017, 242. nr.; 2019, 45., 75. nr.; 2020, 240.A nr.; 2021, 86.A nr.; 2022, 52. nr.; 2023, 57.A nr.; 2024, 67. nr., 248. nr.) šādus grozījumus:
1. 6. pantā:
papildināt pirmās daļas otro teikumu ar vārdiem "par kuriem persona saņem ģimenes valsts pabalstu";
papildināt otrās daļas 2. punkta pirmo teikumu pēc vārdiem “izglītības iestādē” ar vārdiem “vai studē koledžā vai augstskolā pilna laika klātienē".
2. Izteikt 6.1 panta pirmo daļu šādā redakcijā:
"(1) Atlīdzību par adoptējamā bērna aprūpi piešķir vienam no adoptētājiem, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu ir nodots adoptējamais bērns. Ministru kabinets nosaka atlīdzības apmēru."
3. Aizstāt 7. panta  1.1 daļā vārdus "divu gadu" ar vārdiem "pusotra gada".
4. Papildināt pārejas noteikumus ar 40. un 41. punktu šādā redakcijā:
"40. Personai, kurai līdz 2025. gada 31. decembrim atlīdzība par adoptējamā bērna aprūpi piešķirta tādā apmērā, kas ir vienāds ar bērna kopšanas pabalsta apmēru personai, kura kopj bērnu vecumā līdz pusotram gadam, un tās izmaksa nepārtraukti turpinās pēc 2026. gada 1. janvāra, Valsts sociālās apdrošināšanas aģentūra pārskata atlīdzības apmēru par periodu no 2026. gada 1. janvāra, nosakot un izmaksājot to tādā apmērā, kas ir vienāds ar 70 % no valstī noteiktās vidējās apdrošināšanas iemaksu algas 2023. gadā.
41. Par bērnu, kas piedzimis līdz 2026. gada 2. novembrim, bērna kopšanas pabalstu piešķir un izmaksā līdz dienai, kad bērns sasniedz divu gadu vecumu."
Likums stājas spēkā 2026. gada 1. janvārī.

